**Ministru kabineta noteikumu projekta**

**„ Administratīvo teritoriju un teritoriālo vienību klasifikatora noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1.  |  Pamatojums |  Ministru kabineta noteikumu projekts „Administratīvo teritoriju un teritoriālo vienību klasifikatora noteikumi” (turpmāk – noteikumu projekts) ir sagatavots, izpildot Statistikas likuma 21.panta 1.punkta prasības, kas paredz, ka Ministru kabinets nosaka nacionālās statistiskās klasifikācijas. |
|  2.  |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Statistikas likuma pārejas noteikumu 2.punktu noteikumu projekts aizstās Ministru kabineta 2010.gada 30.marta noteikumus Nr.315 „Noteikumi par Administratīvo teritoriju un teritoriālo vienību klasifikatoru”. Noteikumu projekts nosaka nacionālo statistisko klasifikāciju „Administratīvo teritoriju un teritoriālo vienību klasifikators” (turpmāk – klasifikators).  Noteikumu projekta izstrādes mērķis ir nodrošināt vienotu administratīvo teritoriju un teritoriālo vienību kodēšanu valstī.  Noteikumu projekta pielikums ietver Administratīvo teritoriju un apdzīvoto vietu likumā noteikto administratīvo teritoriju un tajās ietilpstošo teritoriālā iedalījuma vienību kodus.  |
|  3.  |  Projekta izstrādē iesaistītās institūcijas |  Centrālā statistikas pārvalde  |
|  4.   |  Cita informācija |  Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt |  Par statistisko klasifikāciju piemērošanu un statistikas datu bāzu uzturēšanu atbildīgās valsts institūcijas vai privātpersonas.  |
|  2.  |  Tiesiskā regulējuma ietekme uz tautsaimniecību un administratīvo slogu |  Noteikumu projekts pats par sevi nerada pienākumu valsts institūcijām piemērot administratīvo teritoriju un teritoriālo vienību kodus. Tie ir nepieciešami, lai nodrošinātu oficiālās statistikas programmā noteikto oficiālo statistiku sadalījumā pa administratīvajām teritorijām vai atbilstoši teritoriālajam iedalījumam.  |
|  3. |  Administratīvo izmaksu monetārs novērtējums |  Ņemot vērā II sadaļas 2.punktā aprakstīto, katra gada administratīvās izmaksas ir ietvertas oficiālās statistikas nodrošināšanas izmaksās saskaņā ar Oficiālās statistikas programmu 2017. – 2019.gadam. Bez tam, katra gada administratīvās izmaksas nevar aprēķināt pēc Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” 24.punktā noteiktās metodikas, jo klasifikatora atjaunošanas regularitāte un izmaiņu apjoms ir atkarīgs no grozījumiem Administratīvo teritoriju un apdzīvoto vietu likumā.  |
|  4. |  Cita informācija |  Nav. |
| **VI. Sabiedrības līdzdalība un komunikācijas aktivitātes** |
|

|  |  |  |
| --- | --- | --- |
|  1. |  Plānotās sabiedrības līdzdalības un komunikācijas aktivitātes saistībā ar projektu |  Īpašas sabiedrības līdzdalības un komunikācijas aktivitātes nav plānotas. |
|  2.  |  Sabiedrības līdzdalība projekta izstrādē |  Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu tika ievietots Ekonomikas ministrijas un Centrālās statistikas pārvaldes mājaslapā internetā, aicinot sabiedrību izteikt atsauksmes un viedokļus. |
|  3. |  Sabiedrības līdzdalības rezultāti | Atsauksmes vai viedokļi par noteikumu projektu netika saņemti. |
|  4. |  Cita informācija | Nav. |

 |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
|  1. |  Projekta izpildē iesaistītās institūcijas | Centrālā statistikas pārvalde |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem. | Noteikumu projekts nemaina Centrālās statistikas pārvaldes, ministriju un citu valsts institūciju kompetenci un funkcijas.Noteikumu projekts neparedz veidot jaunas, likvidēt esošās vai reorganizēt valsts institūcijas.  |
|  3. |  Cita informācija |  Nav. |

 |

*Anotācijas III, IV un V sadaļa – projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

24.01.2017.

486

I.Začeste

67366897, Ieva.Zaceste@csb.gov.lv

N.Orlova

67366962, Nadezda.Orlova@csb.gov.lv